Diari Oficial de la Generalitat Valenciana


Sumari del DOGV 2783, del 03-07-1996 (1996/838676)

ORDRE d'11 d'abril de 1996, de la Conselleria de Cultura, Educació i Ciència, per la qual s'autoritza el funcionament de determinats centres estrangers.
--------------------------------------------------------------------------------------------------------------------------------------------------------

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838676


Data del document
:   11-04-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE d'11 d'abril de 1996, de la Conselleria de Cultura, Educació i Ciència, per la qual s'autoritza el funcionament de determinats centres estrangers.   
Els expedients han estat incoats a instància dels representants dels titulars-promotors dels centres privats estrangers, en sol·licitud de nova d'autorització, d'acord amb el que disposa la disposició transitòria primera del Reial Decret 806/1993, de 28 de maig, sobre règim de centres docents estrangers a Espanya.  
Cada centre ha aportat la certificació corresponent expedida per la representació diplomàtica del país d'origen, acreditada a Espanya, on consta que els seus ensenyaments tindran plena validesa oficial en aquell país i que el centre compleix els requisits exigits per la seua legislació quant a instal·lacions i condicions materials.  
Vistos els informes inclosos en els expedients  
Vistos la Llei Orgànica Reguladora del Dret a l'Educació (LODE, la Llei Orgànica de Ordenació General del Sistema Educatiu (LOGSE), el Reial Decret 806/1993, de 25 de maig (BOE de 23 de juny de 1993) sobre règim de centres estrangers en Espanya i la resta de la legislació de general aplicació.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar els centres que es relacionen en l'annex per a la continuació de les seues actuacions docents, amb les característiques, els nivells i la capacitat que per a cadascun d'ells s'especifica i efectes des de l'inici del curs 1995/96.  
Segon  
Aquests centres hauran d'impartir el currículum de llengua i cultura espanyols, així com la llengua pròpia de la Comunitat Valenciana, establerts per l'administració educativa, d'acord amb el que es disposa a l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà al que es disposa en la normativa reguladora de l'homologació i convalidació de títols i estudis estrangers d'educació no universitària, d'acord amb el que es disposa a l'article 8è del Reial Decret 806/1993.  
DISPOSICIó ADDICIONAL  
Aquestes autoritzacions produiran les inscripcions corresponents en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 11 d'abril de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX   
Codi: 87986041.  
Centre: Colegio Alemán de València  
Domicili: C/ Jaume Roig, 14-16  
Localitat: València  
Província: València  
Titular: Asociación Cultural del Colegio Alemán de Valencia  
Ensenyaments autoritzats: currículum de la República Federal Alemanya: Kindergarten, Grundschule (1è a 4è), Beobachtungstufe (5è i 6è) Gymnasium Realschule Hauptschule (7è a 10è), Gymnasium (11è i 12è), corresponents als ensenyaments espanyols des de l'Educació Infantil 2n cicle a COU, amb un total de 770 llocs escolars.  
Alumnat autoritzat: espanyol i estranger.  
Codi: 60442128  
Centre: Colegio Hispano-Norteamericano, SA.  
Domicili: av. Serra Calderona, 29. Urbanització Los Monasterios (abans San Miguel de los Reyes, s/n).  
Localitat: Puçol.  
Província: València.  
Titular: Colegio Hispano-Norteamericano, SA.  
Ensenyaments autoritzats: currículum dels Estats Units d'Amèrica: Pre-school (1è a 3è), Elementary School (1è a 6è), High School (7è a 10è) i Senior High School (11è a 12è), corresponents als ensenyaments espanyols des de l'Educació Infantil 2n cicle fins COU, amb un total de 960 llocs escolars.  
Alumnat autoritzat: espanyol i estranger.